Wêreldeerste: Foto van leeuwyfie wat luiperdwelpie soog - Maroela Media
Wêreldeerste: Foto van leeuwyfie wat luiperdwelpie soog
Die foto wat wêreldwyd opslae gemaak het (Foto: Joop van der Linde/Ndutu Safari Lodge)
'n Amerikaanse organisasie wat hom beywer vir die bewaring van wildekatte het vandeesweek gesê hy is verbaas oor 'n foto wat by die Ndutu Safari Lodge in Tanzanië geneem is wat wys hoe 'n leeuwyfie 'n luiperdwelpie soog.
Luke Hunter, president van die organisasie Panthera, sê dit is alombekend dat soogdiere welpies soog of "aanneem" wanneer hul ma dood is of selfs net die welpie verwerp het, maar dit is die eerste keer ooit dat daar bewyse is waar dit tussen groter karnivore plaasvind.
Hunter het gesê dit is "hoogs ongewoon" dat 'n leeuwyfie 'n welpie van 'n ander ras soog, en dat dié foto van die Ndutu Safari Lodge die eerste bewys daarvan is.
"Dis is werklik 'n unieke voorval," het Hunter gesê. "Ons ken geen ander voorbeeld van dié soort onder wilde katte in die natuur nie."
Hy sê die leeuwyfie se "moederinstink" is moontlik beïnvloed deur die onlangs geboorte van haar eie welpies.
Die foto is geneem deur Joop van der Linde, 'n besoeker aan die Ndutu Safari Lodge.
Dié lodge het die leeu intussen as "Nosikitok" geïdentifiseer. "Nosikitok" in die taal KiMaa beteken "moedersmelk".
Volgens Hunter sal 'n leeuwyfie gewoonlik 'n luiperdwelpie doodmaak aangesien die welpie bloot gesien sal word as nog 'n "vleisetende mededinger" in die natuur.
Die wêreld in foto's – 17 Julie 2017
Is antieke amfiteater se akoestiek werklik so goed?
Gevolgtrekking · 2 jare gelede
Wat die rede ookal is is dit beslis nie rassisme.
Ek dink weer die leeuwyfie is slim!! Hy is nog te klein vir 'n lekker happie! Sy maak hom eers groot dan hap sy hom!!